Staat se vakbonde appelleer dalk oor verhogings | Netwerk24
Sers. Dominick Monana (43) is Vrydagaand deur vier gewapende mans in Bosbokrand, Mpumalanga, oorrompel en doodgeskiet in wat 'n kapingspoging blyk te wees.
Polisie 'verloor' 8 m. bewysstukke
Aanklaer moet nou beslis oor Rademan
'n Senior staatsaanklaer moet besluit of 'n persoon met 'n sportnutsvoertuig soortgelyk aan dié van die RSG-omroeper Johan Rademan en wat 'n tienjarige meisie raakgery het, strafregtelik vervolg kan word.
Crusaders buit geelkaart in styl uit
Ná twee wedstryde in die Superrugby Aotearoa-reeks is die Crusaders steeds onoorwonne nadat hulle die Hurricanes behoorlik ore aangesit het.
Biff: 'My deur is altyd oop'
Moenie jul koppe breek om wonderwerke te probeer verrig nie. En onthou, my deur staan altyd oop. Dít is die boodskappe waarmee Graeme Smith, Suid-Afrika se direkteur van krieket, die twee nuwe Protea-kapteins, Temba Bavuma en Dean Elgar, se senuwees die afgelope week in bedwang probeer bring het.
Ekonomie se herstel is 'voor die deur'
Suid-Afrika se ekonomie kan vanjaar met enigiets tussen 2,8% en 5% groei as 'n paar dinge vir ons reg verloop.
Waagkapitaal: Doodsklok lui vir belasting-hulp
Op 30 Junie eindig 'n belastingaansporing wat vir die afgelope dekade individue aangemoedig het om in waagkapitaal-maatskappye te belê.
Aansporing om jonges werk te gee, wys dividende
Die belastingaansporing vir indiensneming van jong werkers is die goedkoopste vorm van werkskepping in die land, meen kenners.
Goliath slaan 'n bres vir fluitjieblasers
Anél Potgieter: Maklik, vinnig, gesond
Suiker en glukose, produkte van verfynde wit stysel soos rys, aartappels, pasta en brood veroorsaak inflammasie en 'n magdom spysvertering- en bloedsuikerprobleme.
Staat se vakbonde appelleer dalk oor verhogings
Deur Francois Williams 17 Desember 2020 11:52
Staatsdiensvakbonde oorweeg dit om by die konstitusionele hof te appelleer, en 'n omvattende staking in die staatsdiens is ook nie uitgesluit nie.
Dit sou onbillik wees in die huidige ekonomie om verhogings vir die staatsdiens te betaal, het die hof bevind. Foto: Pexels.com
Dit is die reaksie tot dusver van vakbonde oor die beslissing van die arbeidsappèlhof vroeër die week dat dit in effek onwettig sou wees om vanjaar salarisverhogings aan staatsdienswerkers te gee.
Dit sal nie regverdig en billik vir die regering wees om nou aansienlike ekstra finansiële hulpbronne te bestee aan werknemers wie se poste reeds seker is en wie se salaris reeds ten volle betaal is nie, gegewe die verpligting om die ekonomie te herstel tot voordeel van miljoene kwesbare mense, lui die hofuitspraak.
Die betaling van welsynstoelae aan mede-Suid-Afrikaners wat op die broodlyn leef kan deur so 'n besluit bedreig word, asook die aansienlike en kritieke ekstra mediese koste wat deur die koronaviruspandemie veroorsaak is.
Vakbonde het die regering hof toe gesleep nadat hy al sedert Februarie aangedui het hy het nie geld om vanjaar verhogings aan staatsamptenare te betaal kragtens 'n driejarige loonooreenkoms wat in 2018 beding is nie.
Maar die arbeidsappèlhof het beslis die klousule van die loonooreenkoms om die derde jaar se verhoging te betaal is onwettig omdat dit art. 213 en art. 215 van die Grondwet oortree, asook regulasies 78 en 79 van die staatsdiensregulasies van 2016.
Dit bepaal dat 'n staatsdepartement slegs 'n loonooreenkoms kan aangaan as hy die koste daarvan uit sy eie begroting kan dek of op grond van 'n geskrewe belofte van die nasionale tesourie om ekstra geld daarvoor te bewillig.
Die tesourie het egter nooit so 'n belofte gegee nie, en die staat het beklemtoon hy kan nie vanjaar se verhoging bekostig nie. Dit sou hom R37 miljard ekstra gekos het, terwyl die staatskas reeds onder druk is weens die swak ekonomie wat belastinginkomste knou en die miljarde rande se ekstra uitgawes wat die pandemie meegebring het.
Die hof het gewys op 'n brief wat Malusi Gigaba, destyds minister van finansies, op 14 Februarie 2018 aan Faith Muthambi, destyds minister van staatsdiens en administrasie, gestuur het.
Gigaba skryf daarin die tesourie kan geen ekstra geld beskikbaar stel om die loonooreenkoms te finansier as dit die bestedingsplafon op mediumtermyn oorskry nie.
Gigaba het in die brief voorgestel dat die loonooreenkoms slegs bekostig kan word as 19 000 poste in die staatsdiens gesny word deur vrywillige vroeë-uittreepakkette om R12 miljard se ekstra geld te kan voorsien. Die tesourie het toe ook voorgestel dat die staat kan bespaar op die R8 miljard per jaar wat aan oortydbetalings in veral die gesondheidsektor bestee word, en op die R2 miljard per jaar wat aan prestasiebonusse bestee word.
Die Cosatu-geaffilieerde Suid-Afrikaanse Demokratiese Onderwysersunie (Sadtu) sê hy het kennis geneem van die hofbeslissing. Sy regsverteenwoordigers bestudeer die uitspraak en sal die vakbond adviseer oor 'n moontlike appèl by die konstitusionele hof.
Op Twitter het vakbondlede gemeen dit sal tyd- en geldmors wees om by die konstitusionele hof te appelleer. Volgens 'n paar vakbondlede is dit tyd dat Cosatu wegbreek van die ANC en dat staking en protes die enigste taal is wat die werkgewer verstaan. Ander meen die vakbond is nutteloos en dat hulle hul lidmaatskap gaan opgee.
Reuben Maleka, assistenthoofbestuurder vir ledesake by die staatsdiensvakbond die Vereniging vir Staatsamptenare, het vroeër aangedui 'n staking word oorweeg.
Meer oor: Staatsamptenare | Staatskuld | Vakonde | Salarisse | Staatsdienslone | Begroting | Loononderhandelinge | Staatsdiens